
Editorial 


Com ja vam avançar al anterior número 
d'aquesta publicació, el projecte de la 
Rosa dels Vents ha estat refundat. Fruit 
d'aquesta refundació és aquest número 
que estàs llegint: es tracta del primer 
número d'una nova etapa de la 
publicació que es caracteritzarà 
principalment per la implicació de més 
persones d'arreu els Països Catalans. 
Aquesta procedència diversa es veurà 
reflectida en els continguts de la 

publicació que passarà a tenir una 
periodicitat semestral i que veurà 
augmentat el seu número de pàgines i 
la qualitat dels materials emprats en la 
seva impressió (portada i contraportada 
a color, paper de més gramatge, 
etcètera). Tot seguint apostant per la 
gratuïtat de la publicació perquè 

entenem que el preu no pot ser un 
obstacle per la difusió de les eines de 
debat i formació. 

Per afavorir la difusió d'aquest projecte, 
pròximament la Rosa dels Vents 
estrenarà web pròpia en el que aniran 
apareixent els continguts de les versions 
impreses. A més, aprofitarem els 


recursos que ens brinda internet per 
facilitar-ne la difusió. Així, podreu trobar 
els arxius PDF dels diferents números 
que publicats a webs com archive.org . 

Pel que fa a les seccions de la nova 
Rosa dels Vents, hem decidit eliminar la 
secció d'Actualitat degut a la periodicitat 
semestral de la publicació. La resta de 
seccions són les que heu pogut trobat a 
l'últim parell de números, és a dir: 
Editorial, Història (articles relacionat 
amb la recuperació de la memòria 
històrica), Lectures (traduccions de 
diferents autors llibertaris), Ressenyes, 
Flumor, Col·laboracions (espai reservat a 
col·laboracions amb la publicació) i 
Calaix de sastre 

Així mateix, seguirem treballant perquè 
la Rosa dels Vents continuï sent el mitjà 
a partir del qual s'han creat i enfortit els 
lligams entre els diferents col·lectius i 
individualitats que considerem que 
l'anarquisme també ha de lluitar per 
l'alliberament dels pobles. 

Salut i Roses, 
El Col·lectiu Editor 

Visca els pobles, mort a l’estat 


Com va succeir a Rennes el passat 26 
de novembre, la gran part dels 
anarquistes no veuen problemes en 
desfilar a manifestacions contra 
l'expulsió dels sense papers, on els 
individus que es veuen afectats 
demanen com a tema prioritari la seva 
regularització. Però no conec cap 
anarquista que defensi el fitxatge que 
representen els documents d'identitat o 
de residència. 

Es tracta doncs d'un tipus d'actitud 
guiada per el pragmatisme i que no té 
res de heretgia teòrica: els anarquistes 
que s'impliquen en aquestes lluites 
tampoc demanen la religió o les idees 
polítiques de les persones que defensen, 
però es concentren sobre la seva 
situació d'opressió política i econòmica. 

Un paral·lelisme es podria fer entre 
aquestes lluites i aquelles que 
concerneixen a les identitats culturals. 
Abans de seguir amb l'anàlisi, he 
d'afirmar la necessitat de lluita contra 
tots els Estats i per els pobles. Formulat 
així el suport a les lluites del pobles 
oprimits és una evidència per a molts 
anarquistes quan es tracta de Palestina 
o de Chiapas (en aquest últim cas, 
podem afirmar les reivindicacions 
d'ordre cultural són íntimament lligades 
a es reivindicacions socials). Llavors, 
quina objecció poden fer al suport als 
pobles en perill al territori de l'Hexagon 
(França). El problema és que aquestes 
cultures han estat tant afables amb 
l'Estat francès que alguns ja no 
reconeixen l'existència d'aquests pobles, 
o que la ideologia els ha convençut que 
valorar positivament aquestes cultures 
equivaldria a un pas enredera des del 
punt de vista social. 

Com hem arribat a aquest punt? Seria 
difícil negar els lligams que han existit 
entre els diferents períodes 
revolucionaris: la Revolució Francesa 
segueix sent per a molts una referencia, 
ja sigui pels que la critiquen per 
burgesa, o per aquells que hi veuen una 
autèntica revolta popular. És cert que hi 
ha una relació, com a mínim 
intel·lectual, entre els rebels a 
l'autoritat al llarg de l'història dels 
darrers 250 anys. A l’època de la 
revolució, dins del període de la reacció, 
es va intentar recuperar el poder a 
partir dels territoris perifèrics, com la 
Vendée o la Bretanya. Per aquest fet 
certa gent ha conclòs que tota revolta 
"provincial" serà per essència 
reaccionaria. Cal recordar que les 
revoltes amb caràcter més social han 
tingut lloc a les "províncies": com per 
exemple la revolta dels Bonnets Rouges 
(Barrets Vermells) o la del paper de 
timbrat a Bretanya. 

Arreu, l'Estat sota l'Antic Règim va 
afavorir la cristianització del camp com 
un factor d'unificació del regne, i la vida 
dels pobles fou organitzada al voltant de 
la religió, cosa que pocs dels 
revolucionaris aprecien. Aquesta 
associació d'idees entre francès- 
progressistes-ateus... d'una banda i 
regionalistes-antiquats-religiosos... de 
l'altre em sembla molt esquemàtica i 
clarament racista envers els 
"provincians". Diguem-ho clarament: les 
conseqüències negatives d'una 
aculturació forçada repercuteixen 
generació rera generació (suïcidis, 
alcoholisme, depressions), és una raó 
suficient per denunciar això i combatre- 
ho. 

Certes persones pretenen que les 
identitats culturals diferents són les 
barreres entre els individus, i que 
defensar-les seria encetar un procés 
perillós: l'emancipació dels pobles del 
territori francès seria una maniobra del 
patronat per dividir els treballadors. No 
és en canvi aquest tipus de discurs el 


existeix un sol poble a nivell mundial i 
sobreviuen molts pobles sobre el 
territori de l'Hexagon, malgrat els hi 
pesi a tots aquells que creuen que 
l'uniformatització forçada constitueix la 
base del progrés social. Aquesta 
diversitat és una espurna per al futur. 
Sostinguem doncs les lluites 
d'emancipació cultural sense dubtar, 
doncs les idees anarquistes van en el 
sentit d'una emancipació dels individus i 
dels pobles, i propaguem les idees 
llibertaries a nivell local. Reconeixem 
que nosaltres lluitem amb i per gent 
marcada per una història i que nosaltres 
no la podem oblidar pas abans de 
començar a lluitar. 

Traceville 

Article aparegut a la número 18 de la 
Revista Huchoèr, la revista anarco- 
independentista bretona, al gener de 
2006. 


Foto: Mural "Bretanya lliure i anarquista" 

Per la seva cultura específica, la seva 
història, les seves llengües, els seu 
sentiment de pertinença comuna, el 
Bretó constitueix un poble. Tot poble té 
el dret a existir en tant que si. Nosaltres 
defensem doncs la independència de la 
Bretanya, a fi de tindré el nostre futur a 
les nostres mans, de desenvolupar les 
nostres llengües i la nostre cultura i 
reparar els danys infligits pel 
colonialisme francès: aculturació, 

pèrdua de les nostres llengües, 
dependència total de l'Estat... Nosaltres 
volem ésser actors i actrius de la nostra 
historia. 

França, tal i com ens la presenten no 
existeix. La seva concepció nacional 
oculta la nostra identitat a despit dels 
principis sobre els quals és o diuen que 
és fonamentada. És un projecte polític 
d’uniformització, d'esclavitud dels 
pobles i de centralització de les seves 
competències. A Bretanya, com a 
d'altres bandes, l'Estat francès sempre 
es comporta com un Estat colonial: 

-Econòmicament (pesca, agricultura, 
indústries...) 

-Socialment (ANPE, P.A.R.E...) 
-Políticament (centralització, poders i 
preses de decisions a Paris sense 
consultes locals...) 

-Militarment (JAPD, repartició calculada 
de les forces d'ocupació...) 

-Així com a tots els altres dominis 
(energia, educació...) 

Nosaltres som internacionalistes 

Per això nosaltres som solidaris dels 
altres pobles en lluita (socials o 
d'alliberament nacional) i nosaltres som 
conscients que una lluita per una 
Bretanya llibertaria no pot ésser 
concebuda fora d'una lluita a nivell 
mundial. Des d’aquesta perspectiva, el 
combat bretó constitueix una espurna 
que pot encendre d'altres, 

particularment a les lluites 
d'emancipació que esdevenen una 
reserva potencial de canvis socials 
radicals. 

Pel que fa a les llengües, el poble bretó, 
segueix amb la política lingüicida i 
uniformadora francesa, parlant ara 
francès conjuntament. Nosaltres no 
estem doncs en contra del francès, però 
el bretó i el gal·lès deuen recuperar el 
lloc que elles han perdut a la societat 
civil, a l'educació, la premsa... Nosaltres 
volem una societat plurilingüe on totes 
les llengües sorgides de la immigració 
tinguin el seu lloc sense exclusió. 

Llibertaris 

Nosaltres ens situem en continuïtat del 
moviment d'emancipació social nascut 
amb la Revolució Industrial. Per 
nosaltres, l'alliberament nacional no es 
pot fer sense un alliberament col·lectiu i 
individual. Tot i això nosaltres no volem 
privilegiar un terreny de lluita més que 
un altre. 

L'Estat, contràriament a allò que 
insinua, és una eina que forçosament va 
en contra dels pobles i dels individus. 

Agafar les regnes dels nostres 



Plataforma fundadora de la Coordinació 
Bretona Independent i llibertaria (CBIL) 


assumptes és no deixar en mans d'algú 
altre (polítics, policies...) les nostres 
decisions. Ja sigui per qüestions de 
societat, d'economia, de relacions 
internacionals, d'ecologia... o per allò 
quotidià, on les lleis són l'instrument 
repressiu que impedeix a l'individu allò 
que és bo per a ell. Nosaltres defensem 
doncs un funcionament que sorgeixi de 
la base: assemblees de pobles, de 
comunes, de grups d'afinitat, de països, 
on cada individu es pugui expressar i 
cada idea sigui debatuda entre tots per 
arribar a un consens, per tal de tenir en 
compte els interessos de tothom, sense 
excepcions. Fins ara tots els models que 
se'ns han imposat han fracassat 
(capitalisme, socialisme de l'Est, 
democràcies electoralistes...) És l'hora, 
doncs, d'imaginar i construir una 
societat nova sobre les bases humanes i 
col·lectives, i no especulatives i 
autoritauries. Una Bretanya llibertaria i 
decididament anti-capitalista, anti- 
autoritaria i anti-feixista. Doncs la llei 
del mercat no beneficia més que a una 
minoria d'individus que exploten a la 
resta de la humanitat i dels recursos 
naturals, estem contra tota mena de 
patronat i per la recuperació de les 
eines de producció per aquells i aquelles 
que volen substituir-ho per l'autogestió, 
i produir únicament el necessari. 
Trenquem amb la lògica productivista 
que no cerca res més que el profit. 

La uniformització cultural dels pobles 
respon a la necessitat d'estandarització i 
de control d'aquesta consumació per 
part dels explotadors. Aquesta lògica 
obre la porta a la intolerància. 

Per a nosaltres la independència és un 
sinònim d'obertura envers els altres. No 
una qüestió d'instaurar fronteres i de 
rebutjar als altres. La Bretanya és 
múltiple i multicultural, i nosaltres som 

conscients que és per aquesta barreja 
cultural per la que els pobles avancen. 
Estem contra tota forma de xovinisme. 
Ser Bretó no significa pas forçosament 
haver nascut a Bretanya o tindré un 
nom bretó. Ser Bretó és haver escollit 
participar de la vida col·lectiva bretona, 
a les iniciatives i a les decisions, estar 
present dintre de les assemblees. 

Coordinadora Bretanya Independent i 
Llibertaria. 

http://www.cbil.lautre.net 

Pensar l’economia llibertària 
Un projecte alternatiu al mercat 

El problema de qualsevol organització 
social és la producció i el repartiment de 
la riquesa. És clar que això fa necessari 
fer-se les preguntes de què produir?, 
com produir?, a qui donar lo produit i 
segons quins criteris? En una economia 
capitalista és el mercat qui respon 
aquestes tres preguntes. El benefici (per 
via dels preus) és el que orienta la 
producció, són els costos (per 
consiguient el benefici) els determinants 
del mode de producció i són les rendes 
(salaris i beneficis) les que determinen 
la capacitat de cadascú per consumir. 

Per això el mercat, per poder 
individualitzar la participació de cada un 
i per consiguient retribuir-lo, ha 
necessitat d'una diferenciació de les 
funcions que no es realitza segons els 
quefers de l'individu sinó per l'exigència 
del sistema. La negació de la persona 
assumeix per això la forma d'una 
pseudo-autonomia dels individus; així la 
força del mercat és també la raó 
essencial perquè aquesta sigui una 
organització nefasta, inícua de la societat 

Pensar una Economia Llibertària vol dir 
així reconèixer les mateixes preguntes 
donant-lis resposta diferent en funció de 
satisfer la necessitat d'igualtat social, de 
solidaritat i de llibertat real. Això 
significa impugnar els dos pilars sobre 
els que es basa el capitalisme: mercat i 
divisió social del treball. Significa atacar 
allò que justificaria el mercat, a través 
de l'eliminació de la propietat privada 
dels mitjans de producció (i després del 
benefici com a fi) i l'eliminació del salari 
(en quant a mercantilització de la 
capacitat física e intel·lectual de cada 
un). Igualment passa, en tant a 
justificació de la divisió social del 
treball, a través de la desaparició o el 
repartiment de les tasques no 
gratificants i la minimització dels temps 
col·lectius de producció. Llavors, què 
fer?, és pertinent aclarir un projecte 

alternatiu al mercat i a la divisió social 
del treball; per això probem a llançar 
algunes pistes, esperant que altres les 
seguiran i profunditzaran. 

QUÈ PRODUIR? 

No és el mercat, i després la recerca del 
lucre, qui ha de definir allò que es 
produeixi. Seguir amb el mercat 
significa permetre que una minoria (els 
posseïdors del capital, els capitalistes) 
imposi la seva elecció a la majoria, 
aliens a interessos en veritat lligats a 
necessitats socials reals. Al contrari, 
han de ser els desitjós i les necessitats 
de la població els que per si sols 
determinaran els béns i serveis a 
produir. L'única justificació del treball 
humà (donant per descomptat que 
representa una fatiga) ha de ser la 
satisfacció de les aspiracions 
col·lectives. En altres paraules, hem 
d'escollir en conjunt allò que valgui la 
pena de ser produit col·lectivament. 
Tots els grups humans han de poder 
fixar lliurement la càrrega de treball que 
s'accepta soportar per arribar a una 
determinada producció. Això permetrà 
la desaparició de la producció antisocial 
(en la mesura en la qual això no aporta 
res a la comunitat però costant-li 
moltíssim), com de les despeses 
militars, de les càrregues del 
capitalisme (enquadrament del treball, 
jerarquies...) i d'aquelles degudes al 
mercat (publicitat, comunicació 
manipulada...) que avui representen un 
terç de la producció i també un terç del 
treball. 

Allò que la comunitat assumeix com a 
voluntat de producció per consiguient 
ha de portar un temps social de 
producció, en què les persones 
produeixen col·lectivament els béns 
desitjats i decidits col·lectivament. Ha 
de ser el mateix per tots i cada un dels 
que contribueixen, sota pena de ser 

exclòs del grup. La resta del temps 
resta a exclusiva disposició de cada 
individu que pot dedicar-ho a activitats 
socials o individuals pròpiament 
humanes. 

El treball és un constrenyiment: hem de 
fer tot per minimitzar-lo produint el que 
ha sigut col·lectivament determinat com 
a útil i repartint de manera equitativa 
les tasques que d'ell sorgeixin. 

Assumpte doncs que es col·loca en el 
centre de la nostra atenció és la 
definició democràtica i federal de les 
tasques, i l'esbós en un pla de producció 
que substitueixi el diktat del mercat i el 
seu domini. 

COM PRODUIR? 

En això els principis han de ser clars: 
abolició del salari i de la propietat 

privada dels mitjans de producció. Són 

aquests dos aspectes els que 
constitueixen avui el fonament de 

l'explotació i la dominació. 

Així, la propietat social dels mitjans de 
producció és condició que permet la real 
selecció democràtica i federal d'allò que 
s'ha de produir i de l'organització del 
treball. L'autogestió permet la 

transferència del poder a aquells que 
produeixen, el repartiment igualitari de 
la riquesa i restituir un sentit a l'activitat 
social de producció. 

Hem de valorar tres principis: 

La propietat col·lectiva dels mitjans de 
producció, ja que són les necessitats de 
la col·lectivitat el fi de l'activitat social 
de producció. Aquesta propietat es 
trobaria en segona instància delegada a 
un grup de treballadors. No es pot 
deixar que totes les unitats productives 
siguin autònomes amb els seus 
treballadors com a propietaris únics en 
prendre decisions. Aquest mètode no 
pot portar més que a l'auto-explotació 
en un àmbit de mercat en el qual els 
grups de treballadors s'allunyassin cada 
-—- 


un en competència amb els altres: el 
socialisme llibertari no pot confondrer- 
se amb el llibertarisme nortamericà o 
amb el principi de concurrència car a 
Proudhon. És com a membres de la 
comunitat que nosaltres gaudim de 
drets sobre la riquesa i no únicament 
com a treballadors, d'altre manera es 
corre el risc de sobrevalorar el treball 
com activitat mentre, com s'ha vist, 
nosaltres denunciam la reducció de 
l'individu al treballador. 

La col·lectivitat delega en grups de 
treballadors que no participen en les 
unitats de producció les gestions que 
tenen el fi d'integrar-les. L'única 
coordinació possible, fora del mercat, és 
el pla com instrument de producció de 
la comunitat. És possible establir la 
planificació federal i democràtica; el 
nostre deure és demostrar-ho, perquè, 
d'altre manera, s'invalida la crítica al 
mercat i no queda més que corregir la 

desigualtat enlloc de suprimir-la. 

La supressió de la divisió social del 
treball condueix al repartiment igualitari 
d'oficis gratificants i no gratificants. 
Aquesta última divisió és conseqüència 
del mercat que divideix i retribueix a les 
persones segons les seves 
competències. L'assumpte és refutar 
aquesta compartimentació de funcions, 
que empobreix la vida i tanca cada un 
en la seva tasca. Diferents persones, 
per exemple, han d'estar encarregades 
de la recol·lecció d'escombraries, 
almenys fins que no arribi la completa 
mecanització de tal labor. Posem un 
exemple: si l'esmentat ofici s'atribueix 
de manera igualitària en una ciutat de 
40.000 persones, d'elles 20.000 
adultes, de forma que cada dia estiguin 
40 ocupats amb les escombraries, i ve a 
tocar-li una vegada cada 18 mesos a 
qualsevol adult. Una alternativa 
d'aquest tipus evitaria a 40 persones fer 
una feina poc gratificant per tota una 
vida sense pesar de manera significativa 
sobre la resta de la comunitat! 

La rotació d'oficis i la seva distribució 
igualitària permet impugnar des dels 
seus fonaments al principi de la divisió 
social del treball i la classificació 
meritiocràtica que opera avui sobre els 
dominats. Allò implicaria 

obligatòriament un procés de formació 
permanent i permetria afirmar que el 
discurs sobre les competències de les 
persones és un discurs mistificant, que 
legitima la desigualtat, que suposa que 
no ens seria possible exercir variades 
ocupacions que exigeixin d'elevades 
competències. 

COM REPARTIR? 

Avui, la retribució de l'eficiència 
suposada dels treballs segons el mercat 
(i també fora del mercat en tant fora del 
benefici, com passa amb les funcions 
públiques) és el vertader centre de la 

dominació que tots sofrim. L'abolició del 
salari ha de portar un canvi de 
perspectiva. Contribuint cada un de 
manera igual a l'utilitat col·lectiva, el 
que s'inicia en el moment en què ens 
feim càrrec d'un temps social de 
producció, cada un ha de gaudir de 
manera igual dels drets derivats de la 
dita producció. Aquests drets no poden 
ser com ara, derivats d'una funció social 
lligada a la divisió social del treball. El 
temps de treball social ha de proveir- 
nos del nivell de producció i riquesa 
decidit per i per a tots. Aquesta és la 
igualtat a partir de la qual pot emergir 
la llibertat. Hem de separar la tasca 
efectuada i els drets sobre els béns que 
es retirin. Això ha de fer sobretot a 
partir de la rotació de tasques, de la 
desaparició (gràcies a la innovació 
tecnològica) o del repartiment igualitari 
de les ocupacions jutjades no 
gratificants (i també d'aquelles 
considerades gratificants), fent humana 
la societat. 

Així, el pla de producció decidit en 
col·lectiu i per gran majoria s'agregarà 
el pla de distribució. Això només ha de 
calcular el temps social de producció, 
que cap conjeturar reduit a no més de 4 
hores per dia; la resta del temps és 
aquell de la producció lliure, de la 
creació... de la peresa o de l'amor. 

És així urgent dilucidar els principis 
constituents d'un clar projecte 
alternatiu llibertari. Això ens permetrà 
ser més precisos e incisius en la crítica 
a la societat capitalista i homogeneïtzar 
un poc el nostre discurs, encara quan al 
contrari d'altres, no creim que sigui 
possible preveure-ho tot. 

Per Christophe 

Versió original en LE MONDE 
LIBERTAIRE, Paris, 28 d’abril de 1994 




Història 


La gran mentida del Vaticà 


Expliquen que quan Maquiavel va 
acabar la que seria la seva obra més 
coneguda, El Príncep, on donava 
consells als governants sobre com 
aconseguir, exercir i mantenir el poder 
(fent servir tots els mitjans), foren 
molts els que l'acusaren d'ensenyar als 
prínceps a ésser tirans. Davant d'això el 
pensador florentí va exposar un 
raonament innegable: "Jo he ensenyat 
als prínceps a ésser tirans, però també 
he ensenyat al poble a destruir als 
tirans". I com dic aquest és un 
raonament que no es pot negar, doncs 
el llibre de Maquiavel resulta un manual 
bàsic per conèixer quins són els 
mecanismes que el poder exerceix. Com 
a exemple d'aquests mecanismes, sense 
anar més lluny, us presento el següent. 

Gran part de la història europea a partir 
de la fi de l'imperi Romà, i en 
conseqüència de la història mundial, 
està condicionada per la creixent força 
de l'església catòlica i del seu Pontifex 


Suprem, l'autoanomenat hereu de Sant 
Pere. El que no molts saben és que tot 
aquest poder, econòmic, polític i militar 
que durant segles i fins als nostres dies 
ha exercit la figura del Papat com a rei 
inqüestionable dels Estats Pontificis i de 
tota la Cristiandat es sustenta sobre 
una gran mentida, sobre una falsificació 
feta expressament per aconseguir 
aquest objectiu. 

La gran fal·làcia fou organitzada al 
voltant de la figura de l'emperador 
Constantí, el que les cròniques 
reconegueren com el primer emperador 
romà en abraçar el cristianisme. En tot 
aquest entramat, que tot seguit 
començaré a narrar, Constantí resultava 
una figura clau, doncs fou aquest el que 
va traslladar la capitalitat de l'imperi a 
Constantinoble, antiga Bizanci, ciutat 
que ell mateix va refundar. 

De fet la conversió de Constantí tampoc 
és pot afirmar amb molta rotunditat, 

































"Tu ets Pere i sobre aquesta pedra 
aixecaré la meva Església" 
Mateu 16, 13-19 

doncs si que és cert que va ésser 
batejat, però fou ja estant al que seria 
el seu llit de mort, i justament per un 
prevere de les que finalment serien les 
corrents no oficials del cristianisme, 
concretament Eusebi de Nicomedia. El 
que si se sap del cert d'aquest 
emperador és que el 313 va promulgar 
l'Edicte de Milà, que va donar llibertat 
de culte a l'imperi Romà i que el 325 va 
convocar el Concili de Nicea, on es van 
debatre les diverses corrents del 
cristianisme. Però cal no oblidar que el 
cristianisme no era l'única religió a un 
Imperi tan gran com el Romà, on es 
calcula que dels 50 milions d'habitants 
que el poblaven sols eren cristians entre 
5 i 7 milions (sumant les diferents 
corrents). 

El fet era que l'imperi Romà mirava cap 
a Orient i allò suposava una oportunitat 
clau per fiançar el poder de l'Església. 
Segons aquesta decisió totes les ciutats 
de l'imperi eren subordinades a 
Constantinoble, fins i tot la pròpia 
Roma. Això, pel que es va afirmar 
posteriorment per part de l'església 
catòlica, tenia el recolzament del propi 
Papa Silvestre. 

Així doncs, al final del segle V apareix 
un document escrit, la Legenda Sancti 
Silvestri. En aquesta carta, 
suposadament escrita per Constantí, 
l'emperador concedia a l'Església 
romana el cap de l'estament eclesiàstic 
a tot el món romà. És per això que 
Roma encara continua sent actualment 
la capital dins de l'Església Catòlica. 

De totes maneres la gran mentida 
encara no era teixida del tot. Calia 
assegurar el poder de l'església romana 
del tot. I això es va fer mitjançant la 
Donació de Constantí, apareguda cap a 
l'any 750. 



Amb aquest document l'emperador 
cedia al Papa el dret a exhibir les 
insígnies imperials, però també una 
cosa molt més important. El Vaticà 
rebia el Palau Imperial de Roma, però 
no només això, també rebia el govern 
de la pròpia ciutat de Roma i de les 
províncies d'Itàlia i d'Occident. A canvi 
d'aquesta suposada cessió el Papa es 
comprometia a renunciar a la corona. 

Doncs bé, aquest document que el 
Vaticà va utilitzar per auto-justificar el 
seu poder a Occident es va demostrar, 
anys més tard, que era un document 
fals. Amb un autèntic treball 
d'investigació històrica, revisant els 
segells i el tipus de paper utilitzats, es 
va demostrar que aquesta Donació no 
només era falsa, sinó que fins i tot 
havia estat realitzada directament per la 
Cancilleria Papal. 

El fet és que quan això es va demostrar 
el poder de l'església, tant a nivell 
econòmic com militar, ja era fiançat i 
res va canviar. El coneixement 
d'aquesta mentida no va fer minvar el 
poder de la Càtedra de Sant Pere, però 
com a mínim pot esdevenir un 
ensenyament i un exemple clar de com 
el poder pot arribar a manipular-ho tot, 
fins i tot la història per tal de mantenir- 
se i créixer. 

Agus Giralt 

Història 


La bandera roja de la llibertat 


Alguns diuen que la bandera roja neix 
en aquesta escena de la comuna de 
París com a part de la bandera francesa, 
però podem apuntar que algunes teories 
apunten que aquesta bandera ja va ser 
enarborada per part de els esclaus en 
rebel·lió que no tenien possibilitat de 
sortir amb vida d'enmig de les revoltes 
que van sacsejar l'imperi Romà. 

També apareix aquesta bandera en mig 
grans insurreccions camperoles a 
Alemanya del segle XVI. En 1797, 
també la enarboraren uns mariners 
amotinats a la desembocadura del riu 
Tàmesi als seus respectius vaixells. En 
uns disturbis que van tenir lloc en 1831 
a Merthyr (Sud de Gales) entre set i deu 
mil persones passejaren banderes 
vermelles abans de ser tirotejats per 
l'exèrcit. En 1832, a França, els 
treballadors de París va plantar la 
bandera vermella en una insurrecció 
encaminada a enderrocar el govern de 
Lluís Felip. Aquest fet es repetiria el 
febrer de 1848 quant els parisencs van 
sortir de nou a les barricades. Anys més 
tard, aquesta mateixa bandera, va 
onejar sobre l'Hotel de Ville de París en 


1871 (convertit en el cor de la Comuna 
de París) com a icona de les primeres 
idees de revolució i afegint-hi per 
primer cop el concepte 

d'internacionalisme. 

Lucy Parsons, vídua d'Alan Parsons, en 
1886 va dir en referència als fets dels 
"Màrtirs de Chicago", on una bombà 
matà a un policia enmig d'una vaga de 
treballadors, pels que el seu marit seria 
assassinat en una sentència a mort 
l'any següent: 

"La bandera vermella, la horrible 
bandera vermella, què volia dir? No 
volia dir què hagués de córrer la sang 
pels carrers, sinó en representació de la 
sang vermella que corre per la sang de 
tota la raça humana. Es tractava de la 
germandat humana. Quan la bandera 
roja oneja sobre el món, la passivitat 
està cridada a treballar. Per aconseguir 
el final de la prostitució de les dones, de 
l'esclavitud de l'home i de la fam dels 
nens." Lucy Parsons - Jo sóc una 
anarquista. 

Oriol Rigola 

Cent anys d'una revolta 
antimilitarista 

Si hem de parlar de dues causes que 
van portar a les jornades de juliol del 
1909, aquestes són sense cap mena de 
dubte l'antimilitarisme i 

l'anticlericalisme. Un i altre poden 
semblar perfectament diferenciats -i ho 
són- però en la visió dels obrers de final 
del segle XIX i començament del XX no 
són res més que les dues cares d'una 
moneda que en tenia algunes més: la 
dominació que patien com a classe. 

En allò concret, la connexió es mostra 
evident als ulls del proletariat sobretot 
durant el Règim de la Restauració, un 
moment en què l'acoblament entre 
església i l'Estat és total amb el suport 
explícit i concret de l'Estat a l'Església 
en el camp de l'ensenyament. Així, 
l'Església serà sempre vista com a part 
del Poder o, com a mínim, sempre al 
costat dels poderosos, amb una 
presència pública que explicitarà això i 
amb un interès evident en el control 
total de l'educació del país. El seu 
control damunt dels centres educatius 
serà total i alhora tindrà ben clar que les 
escoles laiques que els ateneus obrers i 
els centres republicans promouen són 
un objectiu a batre, una forma de 
trencar el seu monopoli educatiu que 
calia eliminar. En aquest context, 
s'entén l'odi fins i tot visceral que els 
capellans i les altes instàncies religioses 
expressaran davant la figura del 
pedagog Ferrer i Guàrdia i davant les 
seves propostes coeducadores i 
d'ensenyament laic explicitades en 
l'Escola Moderna. 

Pel que fa a l'Exèrcit, per a les classes 
baixes quedava massa a prop el 
desastre colonial que havia suposat la 
pèrdua de les colònies de Cuba i 
Filipines en unes guerres en què ells 

havien estat "carn de canó" en la 
defensa d'uns interessos econòmics que 
no eren els seus malgrat s'anomenessin 
"nacionals". El nou objectiu de les elits 
econòmiques espanyoles, en bona part 
constituïdes al voltant per burgesos 
principatins desitjosos de no perdre ni 
un mos en el repartiment colonial 
d'Àfrica esdevingut entre 1904 i 1912, 
va ser consolidar la part del pastís que 
havia correspost a Espanya en aquest 
repartiment. Aquesta porció del pastís 
s'havia definit en la conferència 
internacional d'Algesires del 1906. Les 
terres que corresponien a Espanya eren 
les que s'estenien pel nord de l'imperi 
marroquí i un dels més interessats en 
els nous negocis que suposaria la 
guerra era el marquès de Comillas, 
propietari de nombroses mines de ferro 
i de plom al Rif i de la Companyia 
Transatlàntica, l'empresa que 
s'encarregaria del transport de tropes 
tal com ja havia fet en la passada 
Guerra de Cuba. La seva influència 
damunt del Govern de l'Estat, les seves 
excel·lents relacions amb l'Exèrcit i amb 
la jerarquia eclesiàstica, el convertien 
en un personatge central a l'hora de 
posar cara a un dels culpables de la 
guerra, a un dels interessats en la 
guerra, segurament per això la seva 
estàtua continua presidint el tram 
inferior de la Via Laietana de Barcelona, 
malgrat haver estat enderrocada en la 
revolució de 1936, restaurada el 1939 
pels feixistes i mantinguda fins a avui 
pels demòcrates del PSC, ICV i ERC. 

L'empresa colonial espanyola 
necessitava burgesia "emprenedora" per 
dir-ho en termes actuals, i en tenia, i un 
exèrcit sense manies que mantingués 
l'ordre necessari per a l'explotació. I 
l'exèrcit necessitava espanyol era un 
exèrcit format per un cos d'oficials 
immens, desproporcionat, en què la 
guerra es veia com la possibilitat de 
-—- 

pujar de grau per serveis prestats. 

Alhora l'exèrcit necessitava tropa, és a 
dir més carn de canó. El 1906, l'Exèrcit 
tenia 497 generals i prop de 18.000 
oficials, la majoria sense 

responsabilitats definides. La guerra, 
doncs, també es veia com una 

oportunitat d'escalar en la jerarquia 
militar alhora que suposava una forma 
clara d'expansió del domini espanyol i 
de revàlida després de les pèrdues de 
les colònies d'ultramar. 

Setmana Tràgica? Els noms i la cosa 

Qualsevol procés històric ens arriba 
sempre amb el nom que els vencedors 
finals del procés en qüestió li han posat. 
En el cas de l'anomenada "Setmana 

Tràgica", aquesta afirmació és d'una 
evidència total. L'adjectiu que 

acompanya el nom que determina la 
durada del procés és ben clar. "La 
setmana va ser tràgica" es diu; i a 
continuació apareixen les fotografies 
dels convents cremats amb les mòmies 
a l'exterior encara dins dels taüts. "La 
setmana va ser tràgica" es diu; i les 
paraules s'acompanyen amb una 
fotografia d'un espai de culte cremat i 
mig enrunat. "Tràgica" és aquí un 
adjectiu que fa referència a una 
valoració molt lligada al fet que qui va 
rebre de valent van ser els religiosos i 
aquesta és una afirmació radicalment 
falsa o com a mínim contrastable. 

El període sempre es va anomenar així, 
Setmana Tràgica? Doncs no. Durant els 
dies posteriors a les jornades de juliol, 
altres noms i adjectius s'utilitzaren per 
explicar què va passar a Barcelona el 

juliol del 1909 i una bona part eren 
negatius. Així, trobem noms com 
"setmana sagnant", "setmana trista" o 
"setmana de dol", però els mateixos 
fets, explicats per altres veus 
s'anomenen "setmana de juliol i 
"setmana roja", uns noms més neutres 
o definidors. Ara bé, sorprèn i molt 
resseguir la premsa del moment, 
sobretot l'obrera, i veure com molts 
obrers es refereixen al període amb 
noms completament positius com 
"setmana gloriosa". 

És més que evident que el nom que ha 
perviscut és un nom donat pels 
poderosos que van veure perillar els 
seus privilegis. La crema de convents, la 
mort de tres religiosos i el 
desenterrament de cadàvers de monges 
es van convertir en el símbol del mal i 


en canvi l'enviament de 20.000 
persones a la guerra, a morir a l'Àfrica 
com deu anys abans havien fet a Cuba 
per defensar uns interessos particulars, 
del marquès de Comillas, dels Güell o 
de Romanones, no rebia cap mena de 
nom ni de qualificatiu, era el "normal" 
en el destí dels pobres. El dia que els 
obrers, que les classes populars, es van 
revoltar per l'enviament de més gent a 
l'escorxador, el Poder va refer el 
diccionari i l'aturament d'aquesta 
malvestat la va qualificar de "tràgica". 
Un cas paradigmàtic del poder de la 
paraula i, sobretot de la utilització per 
part del Poder d'aquesta per tal de 
mantenir el seu domini i mantenir-se 
alhora en el temps. 

Jordi Martí Font 








Calaix de sastre 


Sota les ones (Agus Giralt) 


La boira trenca el vidre 
i la realitat s'esmicola 
al meu cap. 

Entre els plecs del meu cervell 
on havia arrelat, 
en silenci, 

creixent amb la meva educació. 
Ploro, 

però ploro d'alegria, 
doncs avui la malaherba 
per fi ha mort. 

S'ha cremat amb un Sol 



que no s'apaga a les nits 
i no ha trobat més lloc per les seves arrels 
a un crani on han niat els somnis. 
















